Sjeverodoneckas
Sjeverodonèckas, Sjevjerodonèckas (ukr. Сє́вєродоне́цьк), arba Severodonèckas (rus. Северодонецк) – srities pavaldumo miestas Ukrainoje, Luhansko srityje. Stambus chemijos pramonės centras. Įkurtas 1934, miesto statusą turi nuo 1958 m. 102 396 gyventojai (2020 m. duomenys). Plotas – 42,1 km². Miestas išsidėstęs prie Šiaurinio Doneco ir Borovos upių. Vidutinė metinė temperatūra – +11,0 °C. Išvystyta chemijos, statybinių medžiagų, lengvoji bei maisto pramonė veikia gelžbetonio gamykla. Sjeverodonecke veikia 5 aukštosios mokyklos. Mieste kursuoja autobusai, troleibusai ir maršrutinis taksi, šalia miesto pastatytas aerodromas. Artimiausia geležinkelio stotis Lysyčanske. 2022 m. Rusijos invazijos į Ukrainą metu čia vyko labai įnirtingos kovos, per kurias miestas artilerijos ugnies visiškai sugriautas (80 % pastatų, beveik neliko gyventojų). Ukrainiečiai, užleisdami pozicijas Rusijai, pasakė jog „šio miesto tiesiog nebėra“.